Ο **Eύμηλος** (άκμασε το 309–304 π.Χ.) από τη δυναστεία των Σπαρτοκιδών ήταν ηγεμόνας τού βασιλείου του Βοσπόρου και γιος του Παιρισάδη Α΄. Ο Εύμηλος ήταν αδελφός του Σάτυρου Β΄ (δεν πρέπει να συγχέεται με τον προπάππου του, Σάτυρο Α΄, άλλον ηγεμόνα τού Βοσπόρου) και του Πρύτανη.

Αυτός και τα αδέλφια του συμμετείχαν σε μία σύγκρουση για τον θρόνο του Βοσπόρου, τον οποίο ο μεγαλύτερος αδελφός Σάτυρος Β΄ είχε κληρονομήσει από τον πατέρα τους.

Εμφύλιος πόλεμος
----------------

Λίγο αφότου ο αδελφός του Σάτυρος Β΄ έγινε ηγεμόνας, ο Εύμηλος έγινε διεκδικητής τού θρόνου με την υποστήριξη του Αριφάρνη, ενός ηγέτη τής Σαρματικής φυλής των Σιρακών, από τον οποίο ζήτησε βοήθεια. Όταν το έμαθε αυτό ο Σάτυρος Β΄, κιμήθηκε αμέσως εναντίον τού Εύμηλου με τον στρατό του και πέρασε τον ποταμό Θάτη για να πολεμήσει τον αδελφό του. Ο Εύμηλος ηττήθηκε από αυτόν στη μάχη του ποταμού Θάτη. Αυτός και ο Αριφάρνης αναγκάστηκαν να υποχωρήσουν στη Σιρακηνή. Ο Σάτυρος Β΄ και ο στρατός του ακολούθησαν τον αδελφό του στην πόλη, αλλά δεν μπόρεσαν να την πάρουν, καθώς ήταν περικυκλωμένη από τον ποταμό Θάτη, αφήνοντας δύο εισόδους, που ήταν αυστηρά φυλασσόμενες ως τα μόνα περάσματα. Μετά από μία τετραήμερη πολιορκία ο Σάτυρος Β΄ απεβίωσε, ενώ πολεμούσε εναντίον του Αριφάρνη στην κύρια είσοδο.  Ο Μηνίσκος, ο μισθοφόρος διοικητής τού Σάτυρου Β΄, πήρε το σώμα τού Σάτυρου Β΄ πίσω στο Παντικάπαιο για τη βασιλική ταφή και τερμάτισε την πολιορκία. Τότε ο Πρύτανις, ο μικρότερος αδελφός, ανέλαβε τον τίτλο τού ηγεμόνα και συνέχισε τον πόλεμο τού Σάτυρου Β΄ κατά τού Εύμηλου. Ο Εύμηλος έκανε έκκληση στον αδελφό του να χωρίσουν το βασίλειο μεταξύ τους, αλλά ο Πρύτανις απέρριψε την πρόταση, βαδίζοντας εναντίον τού αδελφού του. Οι δύο τους έδωσαν μία μάχη, την οποία κέρδισε ο Εύμηλος κοντά στη Μαιώτιδα λίμνη. Του Πρύτανη του χαρίστηκε ο αδελφός του, αλλά σύντομα πολέμησε ξανά τον Εύμηλο και σκοτώθηκε.

Επανένωση του βασιλείου και επέκταση
------------------------------------

Για να εδραιωθεί πλήρως, ο Εύμηλος έβαλε να σκοτώσουν τις οικογένειες και τους φίλους των αδελφών του. Οι κάτοικοι του Παντικάπαιου ήταν δυσαρεστημένοι με τον φόνο των φίλων τους, γι' αυτό ο Εύμηλος τους συγκέντρωσε σε μία ανοιχτή συνέλευση, στην οποία υπερασπίστηκε τον εαυτό του και πρόσφερε επίσης ασυλία από φόρους σε όσους κατοικούσαν στην πόλη.

Εφάρμοσε αρκετές μεταρρυθμίσεις, καθώς και τη στρατολόγηση περισσότερων Ελλήνων στον στρατό τού Βοσπόρου, οι οποίοι προηγουμένως αποτελούσαν μόνο έναν μικρό αριθμό των δυνάμεών του, ενώ οι υπόλοιποι ήταν Σαρμάτες. Ενίσχυσε επίσης τον στόλο τού Βοσπόρου, για να αντιμετωπίσει τους πειρατές και να ενισχύσει τους εμπορικούς του δρόμους.

Στη συνέχεια ο Εύμηλος έδειξε εύνοια σε άλλες ελληνικές πόλεις, που βρίσκονταν στον Εύξεινο Πόντο και έδωσε καταφύγιο σε 1.000 πρόσφυγες από την πόλη της Καλλαντίας, που είχαν εκδιωχθεί από τον Λυσίμαχο. Ο Εύμηλος ηγήθηκε μίας σειράς εκστρατειών κατά των πειρατών στις ανατολικές περιοχές τού Ευξείνου —πιθανότατα των Ταυρίων, οι Ηνιόχων και αρκετών άλλων— και μπόρεσε να τους καταστρέψει. Πήρε επίσης πίσω την πόλη Τάναϊν, η οποία εγκαταλείφθηκε λόγω συνεχών πολιορκιών από τοπικές φυλές και έκανε το βασίλειό του αρκετά μεγάλο, ώστε να ανταγωνιστεί αυτό του Λυσίμαχου.

Το τέλος του
------------

Καθώς επέστρεφε με ένα τέθριππο βιαστικά από τη Σινδία στο παλάτι του για θυσία, τα άλογα τρόμαξαν. Ο οδηγός δεν μπόρεσε να τα ελέγξει και ο Εύμηλος πήδηξε από την άμαξα, αλλά το σπαθί του πιάστηκε στον τροχό, τον έσυρε η άμαξα, και πέθανε. Τον διαδέχθηκε ο γιος του Σπάρτοκος Γ΄.

Δείτε επίσης
------------

* Κατάλογος βασιλέων του Κιμμερίου Βοσπόρου

Παραπομπές
----------

1. ↑  Diodorus Siculus. *Book 22.23*. after the death of Parysades, who was king of the Cimmerian Bosporus, his sons Eumelus, Satyrus, and Prytanis...
2. ↑  Diodorus Siculus. *Book 22.23*. Satyrus, since he was the eldest, had received the government from his father
3. ↑  Diodorus Siculus. *Book 22.23*. Aripharnes and Eumelus, however, after having been defeated in the battle, escaped to the capital city.
4. ↑  Diodorus Siculus. *Book 22.23*. This was situated on the Thates River, which made the city rather difficult of access since the river encircled it and was of considerable depth. T
5. ↑  Polyaenus. *Strategems*. Satyrus is killed while attacking Aripharnes, king of the Siraces
6. ↑  Diodorus Siculus. *Book 22.24*.
7. ↑  Diodorus Siculus. *Book 22.23*.
8. ↑  Deligiannis, Periklis. *The Battle of the River Thatis*. Αρχειοθετήθηκε από το πρωτότυπο στις 10 Νοεμβρίου 2016. Ανακτήθηκε στις 24 Μαρτίου 2017. He also strengthened the military forces by recruiting more Greeks from the urban centers, who provided by then only a limited number of men in the royal army.
9. ↑  Deligiannis, Periklis. *The Battle of the River Thatis*. Αρχειοθετήθηκε από το πρωτότυπο στις 10 Νοεμβρίου 2016. Ανακτήθηκε στις 24 Μαρτίου 2017. Eumelos used the Bosporan fleet against them, which he reinforced
10. ↑  Diodorus Siculus. *Book 22.24*.
11. ↑  Diodorus Siculus. *Book 22.24*. and he cleared the sea of pirates, with the result that, not only throughout his own kingdom but even throughout almost all the inhabited world
12. ↑  Deligiannis, Periklis. *The Battle of the River Thatis*. Αρχειοθετήθηκε από το πρωτότυπο στις 10 Νοεμβρίου 2016. Ανακτήθηκε στις 24 Μαρτίου 2017. Eumelos’ main land campaign was the recapture of the territory of the old Miletian colony Tanais at the mouth of the great river Tanais (modern Don), which was abandoned because of the barbaric pressure
13. ↑  Deligiannis, Periklis. *The Battle of the River Thatis*. Αρχειοθετήθηκε από το πρωτότυπο στις 10 Νοεμβρίου 2016. Ανακτήθηκε στις 24 Μαρτίου 2017. thereby creating a powerful Hellenistic kingdom which could confront the powerful State of Lysimachus, the famous general of Alexander the Great
14. ↑  Diodorus Siculus. *Book 22.24*.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μονάρχες του βασιλείου του Βοσπόρου |
| --- |
|  |
| Αρχαιανακτίδες | 
* Αρχαιάναξ
* διάφοροι βασιλείς (άγνωστοι)
 |
|  |
| Δυναστεία των Σπαρτοκιδών | 
* Σπάρτοκος Α΄
* Σάτυρος Α΄
* Σέλευκος
* Λεύκων Α΄
* Γόργιππος
* Σπάρτοκος Β΄
* Παιρισάδης Α΄
* Σάτυρος Β΄
* Πρύτανις
* Εύμηλος
* Σπάρτοκος Γ΄
* Παιρισάδης Β΄
* Σπάρτοκος Δ΄
* Λεύκων Β΄
* Σπάρτοκος Ε΄
* Υγιαίνων (αντιβασιλιάς)
* Καμασαρύη
* Παιρισάδης Γ΄
* Παιρισάδης Δ΄
* Σπάρτοκος ΣΤ΄
* Παιρισάδης Ε΄
 |
|  |
| εξουσία των Σκυθών | 
* Σαύμαχος
 |
|  |
| Δυναστεία των Μιθριδατιδών | 
* Μιθριδάτης Α΄
* Φαρνάκης
* Δύναμις *μαζί με τον* Άσανδρο
* Μιθριδάτης Β΄
* Δύναμις *μαζί με τον* Άσανδρο
* Δύναμις
* Δύναμις *μαζί με τον* Σκριβόνιο
* Δύναμις *μαζί με τον* Πολέμονα Α΄
* Δύναμις
 |
|  |
| Δυναστεία Τιβερίων-Ιουλίων του Βοσπόρου | 
* Ασπούργος
* (Πολέμων Β΄)
* Γηπαίπυρις
* Μιθριδάτης Γ΄
* Κότυς Α΄
* Ρησκούπορις Α΄
* Σαυρομάτης Α΄
* Κότυς Β΄
* Ροιμητάλκης
* Ευπάτωρ
* Σαυρομάτης Β΄
* Ρησκούπορις Γ΄
* Κότυς Γ΄
* Σαυρομάτης Γ΄
* Ρησκούπορις Δ΄
* Χηδόσβιος
* Ινινθίμεος
* Ρησκούπορις Ε΄
* Φαρσάνζης
* Τειράνης
* Σαυρομάτης Δ΄
* Θεοθόρσης
* Ραδαμσάδης
* Ρησκούπορις ΣΤ΄
 |

 |